पाएं अपने शहर की ताज़ा ख़बरें और फ्री ई-पेपरडाउनलोड करें
शहर के बीचोंबीच से गुजरे खरला नाले में लंबे समय से ठहरे पानी में अब काई नजर आने लगी है। समूचे नाले में काई की मौजूदगी से पानी की सतह पर हरे रंग की परत चढ़ गई है। आधे शहर के रहवासी इलाकों से निकलने वाला गंदा पानी इसी नाले से बहता है। शिवघाट, छोटे पुल के निकटवर्ती क्षेत्र में इस नाले का गंदा पानी नेवज नदी में मिल रहा है। बारिश के दिनों में खरला नाले में पानी बहता रहता है, लेकिन अब पानी का बहाव थम गया है। ऐसे में पानी में काई जमा हो गई है। धीरे-धीरे पानी सूखने के साथ तलहटी में गंदगी भी दिखने लगी है।
नेवज नदी में मिल रहा गंदा नाला, नपा के पास नहीं है सफाई की योजना
नेवज नदी में मिलने वाले ऊपरी क्षेत्र के सीवेज के पानी को नेवज नदी के छोटे पुल से आगे पहुंचाकर नदी को प्रदूषण से बचाने की नपा के पास कोई योजना नहीं है। छोटे पुल पर बने बांध के जल भराव क्षेत्र में ऊपरी तट के गंदे नालों का पानी मिल रहा है। श्मशान घाट के पास भी आबादी का गंदा पानी नदी में मिल रहा है। ऐसे में यहां का पानी मटमैला व दुर्गंधयुक्त बना हुआ है। इसके अलावा श्मशान की राख भी नेवज नदी में ही मिलाई जा रही है। खरला नाले का पानी नेवज नदी के छोटे पुल के आगे नदी में मिल रहा है। खरला नाले की सफाई की भी नपा के पास कोई योजना नहीं है।
नपा के पास नहीं है नाले की सफाई की योजना, नेवज के प्रदूषण को लेकर भी गंभीर नहीं नपा
एस्टीमेट बनाया है
खरला नाले का गंदा पानी जलभराव क्षेत्र के दूसरी ओर जाता है। बस्ती का पानी शिवघाट, मनोज बाथम के खेत की ओर, घूमघाटी के पास सहित 4 स्थानों पर जलभराव क्षेत्र में मिल रहा है। चारों पॉइंट को हमने चिन्हित कर पिट बनाने के एस्टीमेट बनाए हैं। 4 लाख रुपए से चारों स्थानों पर पिट बनाएंगे। अभी मजदूर नहीं मिल रहे हैं। मैं भी अस्वस्थ हूं।
-देवेंद्र कोल, एई नपा राजगढ़।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva mag_Deva zho_Hant eng_Latn